CELEX: C2005/115/58
Language: lv
Date: 2005-05-14 00:00:00
Title: lieta T-113/05: Prasība pret Eiropas Parlamentu, ko Angel Angelidis iesniedza 2005. gada 28. februārī

14.5.2005   
            
            
               LV
            
            
               Eiropas Savienības Oficiālais Vēstnesis
            
            
               C 115/32
            
         Prasība pret Eiropas Parlamentu, ko Angel Angelidis iesniedza 2005. gada 28. februārī
   (lieta T-113/05)
   (2005/C 115/58)
   tiesvedības valoda — franču
   Eiropas Kopienu Pirmās instances tiesā 2005. gada 28. februārī izskatīšanai ir iesniegta prasība pret Eiropas Parlamentu, ko cēla Anhels Anhelidis [Angel Angelidis], ar dzīvesvietu Luksemburgā, kuru pārstāv E. Buaželo [E. Boigelot], avocat.
   Prasītāja prasījumi Pirmās instances tiesai ir šādi:
   
               —
            
            
               atcelt Parlamenta ģenerālsekretāra 2004. gada 24. marta Lēmumu noraidīt prasītāja kandidatūra uz ĢD “Iekšējā politika” direktora D (budžeta jautājumi) amatu A2 (amata vakances sludinājums Nr. 10069), kurā tika iecelts cits kandidāts;
            
         
               —
            
            
               atcelt cita kandidāta iecelšanu minētajā amatā;
            
         
               —
            
            
               atcelt iecēlējinstitūcijas 2004. gada 23. novembra Lēmumu, ar kuru tika noraidīta sūdzība, kas iesniegta atbilstoši Civildienesta noteikumu 90. panta 2. punktam, par Lēmumu noraidīt viņa kandidatūru, kā arī par Lēmumu par cita kandidāta iecelšanu minētajā amatā;
            
         
               —
            
            
               piešķirt atlīdzību par nodarīto morālo kaitējumu, kas novērtēta ex æquo et bono 5.000 eiro apmērā kā zaudējumu atlīdzība, ar iespēju to palielināt vai samazināt tiesvedības laikā;
            
         
               —
            
            
               piespriest Eiropas Parlamentam atlīdzināt tiesāšanās izdevumus.
            
         Pamati un galvenie argumenti
   Savas prasības atbalstam prasītājs norāda uz apstrīdētā lēmuma pamatojuma trūkumu, kas pārkāpj Civildienesta noteikumu 25. pantu. Viņš tāpat norāda uz vakances sludinājuma, Civildienesta noteikumu 29. panta 1. punkta un 45. panta, vienlīdzīgas attieksmes un karjeras izaugsmes principa pārkāpumu, kā arī uz pieļauto acīmredzamo kļūdu vērtējumā, jo viņa profesionālā pieredze, pienākumi, vadības un sarunu vešanas prasmes bija labākas nekā apstiprinātajam kandidātam. Visbeidzot, prasītājs atsaucas uz pilnvaru nepareizu izmantošanu.